Paprikos ekstraktas
Paprikos ekstraktas (angl. paprika oleoresin, paprika extract) – skystas aliejuje tirpus ekstraktas iš džiovintų vienametės paprikos (Capsicum annuum) ar krūminės paprikos (Capsicum frutescens) vaisių, naudojamas daugiausia kaip maisto produktų dažiklis arba gardiklis. Kaip maisto priedas žymimas kodu E160c. Ekstrakto pagrindinės veikliosios medžiagos yra: kapsaicinas (angl. capsaicin) pagrindinis gardiklinis komponentas, kurio didelė koncentracija suteikia aštrumo. kapsantinas (angl. capsanthin) ir kapsorubinas (angl. capsorubin) – pagrindiniai dažikliniai komponentai (yra ir kitų karotinoidų). Ekstrahuojama lėtai prasisunkiančiais tirpikliais (perkoliacija), dažniausia heksanu (arba acetonu, trichloretilenu, 2-propanoliu, metanoliu, etanoliu), kurie po to pašalinami.